stanford-oval/wikipedia huggingface dataset:
עדו ערב
תרומה מחקרית > תנאים שמעודדים למידה מיטבית, והערך של אכיפה ידידותית

ערב ורות מראים שהתוצאות המפורטות לעיל מבהירות את התנאים שבהם אנשים מגיבים באופן מיטבי למערך התגמולים. למידה מהירה להשיא תוחלת רווח מתרחשת כאשר החלופה האופטימלית ממזערת את סיכויי החרטה.
לדוגמה חשוב על עובד במפעל שיכול לבחור בין התנהגות בטוחה וכדאית (למשל שימוש במשקפי מגן בזמן עבודה שיכולה לגרום לנתזים) לבין קיצור דרך שעלול להביא לתאונה (למשל עבודה ללא מיגון). המחקר של פרופסור ערב ועמיתיו מציע שבמצבים אלו עובדים עלולים להפגין התנהגות מסוג "לי זה לא יקרה", גם כאשר ההתנהגות הבטוחה כדאית להם. בנוסף, הנטייה להתנהגות מסוג "לי זה לא יקרה" פוגעת בשיטות האכיפה המקובלות המבוססות על מתן עונש כבד בהסתברות נמוכה. בסדרה של מחקרים שנערכו במפעלים ובתי חולים, ערב ועמיתיו
 הראו שניתן לפתור בעיה זו על ידי שיטת האכיפה הידידותית שהם פיתחו. בשיטה זו מנסים לאכוף התנהגויות בעייתיות בהסתברות גבוהה בשיטה ידידותית (הערה או קנס מאוד קטן). תוצאות המחקרים ממחישים ירידה גדולה בשכיחות ההתנהגויות הבעייתיות. למשל במחקר התערבות שנערך במשך שלוש שנים בבית חולים גדול הביא לירידה של אחוז השימוש הלא נכון בכפפות מגן מ-50% ל-10%. דותן רודנסקי, אחד השותף למחקרים היישומיים הללו, מוביל חברת ייעוץ שמתמחה ביישום שיטת האכיפה הידידותית.
הרצאות שניתנו על ידי פרופ' ערב

Ido Erev: "Big data without big brothers: the potential of gentle rule enforcement", באתר היוטיוב, 27 דקות באנגלית
On Rare Events, Safety and Creativity, באתר יוטיוב, באנגלית 29 דקות
The Invention-Discovery Gap, Social Traps, and Change- IDC Herzliya, באתר יוטיוב, באנגלית 5 וחצי דקות
From Anomalies to Forecasts: Toward a Descriptive Model of Human Choice Behavior, באתר יוטיוב, באנגלית 48 דקות
Maximization, Learning and Economic Behavior, באתר יוטיוב, באנגלית 42 דקות
The mixed effect of incentives and the role of experience and regret, באנגלית 24 דקות (רק חלק מההרצאה זמין ללא רישום)
לקריאה נוספת

Games and Human Behavior: Essays in Honor of Amnon Rapoport , פרופ' ערב אחד משלושת עורכי הספר
פנחס יואלי

| --- | --- |
אין תמונה חופשית
 לידה:  1 ביולי 1920 ביירוית, הרפובליקה הפדרלית של גרמניה 
 פטירה:  4 באפריל 2011 (בגיל 90) ישראל 
 מקום קבורה:  בית עולם חורשים 
 תאריך עלייה:  1936
 מדינה:  ישראל 
 השכלה:  המכון הטכנולוגי של ציריך 
 בן או בת זוג:  אגי יואלי 
 צאצאים:  רפי יואלי 
 השתייכות:  ההגנה צה"ל
 תקופת הפעילות:  1938–1948 1948 – 1956
 דרגה:    סגן אלוף
 תפקידים בשירות
 ראש שירות מפות וצילומים סגן מנהל מחלקת המדידות
 תפקידים אזרחיים
 ראש המחלקה לגאודזיה בטכניון ובאוניברסיטת תל אביב
 
פנחס יואלי (1 ביולי 1920 – 4 באפריל 2011) היה קרטוגרף ישראלי, פרופסור וראש המחלקה לגאודזיה בטכניון ובאוניברסיטת תל אביב, ראש "שירות מפות וצילומים" (שמו"צ) באגף המודיעין וסגן מנהל מחלקת המדידות.
קורות חיים

נולד בשם גינטר אַפְּטֵקְמַן בביירוית שבגרמניה. ב-1936 עלה במסגרת עליית הנוער, התגורר ב"קבוצת רודגס".
ב-1938 הצטרף למחלקת פלוגות השדה של ההגנה בתל מונד. עבר קורס מדריכי טופוגרפיה תחת הדרכתו של הלל בירגר ובפיקודו של משה בר-תקווה. לאחר מכן ריכז את נושא הטופוגרפיה במחוז ההגנה בחדרה. בתחילת שנות הארבעים מונה למדריך הראשי בתחום הטופוגרפיה במחלקת ההדרכה של הארגון כולו. הוא היה חבר בצוות "תיקי הכפרים", במסגרתו מופו כפרים ערביים ונבנה על כל אחד תיק מידע. לצורך כך נוצלו קורסים של סיירי הפלמ"ח וצילומי אוויר שבוצעו על ידי מחלקת הטיס במטוסים של חברת אווירון. כמו כן הוקמה מעבדת צילום בה פעל יחד עם בני הזוג גלילה וגרשון פלוטקין. פעילות נוספת הייתה הדפסת מפות, ופריצה לתחנת משטרת המנדט במגרש הרוסים לצורך העתקת תוכניות הבנייה של מצודות טגארט.
ב-1947 יזם את הקמת שירות מפות וצילומים, ועם הקמת צה"ל שימש בראש השירות באגף המודיעין בדרגת סגן-אלוף. השירות סיפק לצה"ל מפות מסוגים שונים בקנה-מידה 1:100,000 ו-1:20,000 תוך התבססות על מפות שנלקחו מהבריטים בפריצה למחלקת המדידות המנדטורית. השירות סיפק לצה"ל מפות לקראת מבצע עובדה לכיבוש דרום הנגב והערבה.
לאחר מלחמת העצמאות אוחד השירות עם מחלקת המדידות הממשלתית ויואלי מונה כאיש צבא לסגנו של ראש המחלקה יוסף אלסטר.
ב-1952 יצא ללימודים במכון הטכנולוגי של ציריך בו לימד פרופסור אדוארד אימהוף (אנ') שנחשב לסמכות מקצועית מובילה בתחום הקרטוגרפיה. עם סיום לימודיו ב-1956 שב לישראל, השתחרר מצה"ל לבקשת נשיא הטכניון יעקב דורי והחל ללמד במוסד, בו התקדם ניהל את המחלקה לגאודזיה וקיבל דרגת פרופסור. הוא היה חלוץ בתחום הקרטוגרפיה הממוחשבת וייסד את התחום בישראל.
ב-1972 הקים את המחלקה לגאודזיה וקרטוגרפיה באוניברסיטת תל אביב במסגרת החוג לגאוגרפיה. הוא לימד באוניברסיטה עד 1995.
יואלי נפטר באפריל 2011, הוא נקבר בבית העלמין האזרחי בחורשים.
יואלי היה נשוי ליהודית עמה חלק את בנם דני, ובשנית לפסלת אגי יואלי עמה חלק את בנם רפי.
הערות שוליים

↑  האגודה הגאוגרפית הישראלית
| --- | --- |
בקרת זהויות :  NLI: 987007311221605171  BIBSYS: 90779621  BnF: cb16514642m (data)  ISNI: 0000 0001 2054 0758  LCCN: n88623184  NLA: 36274119  VIAF: 171491459   WorldCat (עם VIAF): 171491459
פסגת הד (אנטארקטיקה)

ערך זה עוסק בפסגה בארץ ויקטוריה באנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  2,100 מ' 
 מיקום:  אזור הברית האנטארקטית,
 רכס הרים:  הרי ויקטורי 
 קואורדינטות:  72°10′00″S 166°11′00″E﻿ / ﻿72.16666667°S 166.18333333°E﻿ / -72.16666667; 166.18333333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת הד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת הד
 
פסגת הד (באנגלית: Head Peak) היא פסגה ברכס מילן שבהרי ויקטורי, באזור חוף פנל של ארץ ויקטוריה שבאנטארקטיקה.
פסגת הד ממוקמת במקפא הקרחוני (névé) של קרחון פרל הארבור.
פסגת הד ממוקמת 6 קילומטרים מזרחית לפסגת לה קוטור.
היסטוריה > מקור השם

שמה של הפסגה ניתן לה על ידי המחלקה הדרומית (the Southern Party) של משלחת הסקר הגאולוגית לאנטארקטיקה של ניו זילנד (New Zealand Geological Survey Antarctic Expedition בראשי תיבות: NZGSA) שחקרה את אנטארקטיקה בעונת המחקר (הקיץ האנטארקטי) 1962–1963.
זהו שם תיאורי - הפסגה הזכירה למשלחת צורת ראש, באנגלית Head.
כמו כן, הפסגה ממוקמת סמוך לראשו של קרחון פרל הארבור.
| אתרים ברכס מילן |
| --- | --- | --- |
| הרים | פסגת אודונל • פסגת אומגה • פסגת אינפרנו • פסגת גלס • פסגת הד • פסגת טורט • פסגת לה קוטור • פסגת ניו ייר • פסגת סירק |  |
| אוכפים | אוכף טובוגאן |  |
| הרי ויקטורי |
| --- | --- | --- |
| רכסי הרים | אוונס • בארקר • בייקר • הנדלר • מילן • מלטה • קלאפ • קרטוגרפים • קרטר |  |
| הרים | אולדריג' • אלברטס • בוס • בראמבל • ברוסטר • ברטון • ברטלן • גלס • הד • הרינגטון • מקדונלד • נורת'האמפטון • ניו ייר • סירק • פיליפס • פירסון • קאפלינג • קולינס • קונרד |  |
| מעברי הרים | בנייטד • טובוגאן • סופט סנואו |  |
| נונאטאקים | נונאטאק נלסון |  |
| קרחונים | אולסון • אוסוגה • אינגהם • אלדר • באוורס • בארג • בר • בורכגרווינק • בייקר • דיוואלד • הירפילד • המפריז • הנד • ווד • וייטהול • טאקר • טריינר • טרפלגר • לאנגוואד • ליין • לנסן • מרינר • פרל הארבור • קולסטון • קרול • רודולף |  |
פלוטוזאורוס

| פלוטוזאורוס |
| --- | --- |
  שלד ואיור של פלוטוזאורוס בסביבתו
תקופה
קרטיקון עליון 70–66 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי קמטן
משפחה:: מוסזאוריים
סוג:: פלוטוזאורוס
מינים
 Plotosaurus bennisoni  Plotosaurus tuckeri
שם מדעי
 Plotosaurus ‏קמפ, 1951

פלוטוזאורוס (שם מדעי: Plotosaurus; מילולית: "לטאה שחיינית") הוא סוג זוחל ימי ממשפחת המוזאזאוריים שחי בסוף הקרטיקון. בצורתו הוא היה נחשי יותר ומותאם יותר למים מקרוביו.
מאפיינים

מאובני הפלוטוזאורוס נמצאו בחופי קליפורניה ותוארו בידי החוקר צ'ארלס לואיס קאמפ (Charles Lewis Camp) ב-1942. במקור הוא קיבל את השם "Kolposaurus", אשר עבר לסוג אחר - הנותוזאורוס (ובוטל בהמשך). השם הנוכחי ניתן לו מקאמפ ב-1951 ומשמעו: "לטאה שחיינית", והוא באמת היה קרובם של הלטאות והנחשים.
מוסזאור זה היה מותאם מאוד לחיים בים אשר הגיע לאורך 9-13 מטר, והיה בעל גוף זרים, ראש קטן בעל לסתות ארוכות מלאות שיניים מחודדות וסנפירים ארוכים. הוא היה בעל גוף מפותל וזנב רחב שדמה לזנב-דג. העיניים הותאמו לראייה חדה והגוף היה כנראה מצופה בקשקשים של לטאות.
המוסזאור היה טורף גדול שרדף אחרי זוחלי ים אחרים, פטרוזאורים שעפו מעל הים, רכיכות ודגים כמו כרישים והוא כנראה חי בים הפתוח. הוא נכחד סופית לפני 66 מיליון שנה יחד עם אחרוני הדינוזאורים.
בתרבות

זוחל ימי זה הופיע במשחק עולם היורה: המשחק.
עידן הברונזה

ערך זה עוסק בפסל ברונזה מעשה ידי אוגוסט רודן. אם התכוונתם לעידן היסטורי, ראו .
| --- | --- |

 מידע כללי
 פַּסל:  אוגוסט רודן
 תאריך יצירה:  1877
 טכניקה וחומרים:  פסל ברונזה
 ממדים בס"מ
 רוחב:  0.59 מ' 
 גובה:  1.78 מ' 
 נתונים על היצירה
 זרם אמנותי:  Modern sculpture 
 מספר יצירה:  RF 676 (מוזיאון ד'אורסה) 
 מיקום:  מוזיאון ד'אורסה, Dépôt des marbres, גני לוקסמבורג, מוזיאון לוקסמבורג, מוזיאון הלובר, הגלריה הלאומית ז'ה דה פום, מוזיאון סומאיה, מוזיאון קליבלנד לאמנות, Buffalo AKG Art Museum, הגלריה הלאומית הישנה, Museum Folkwang, Schloss Weimar, Chiado Museum, Columbus Museum of Art, ני קרלסברג גליפטוטק, מוזיאון הונולולו לאמנות, Dublin City Gallery The Hugh Lane, Ricardo Brennand Institute, Cantor Arts Center at Stanford University, Leeds Art Gallery, Maryhill Museum of Art, מוזיאון המטרופוליטן לאמנות, Middelheim Museum, המכון לאמנות של מיניאפוליס, מוזיאון רודן, המוזיאון לאמנות יפה (בודפשט), Nasher Sculpture Center, הגלריה הלאומית לאמנות, הגלריה הלאומית של קנדה, המוזיאון הלאומי לאמנות מערבית, New Orleans Museum of Art, Princeton University Art Museum, מוזיאון רודן (פילדלפיה), אוניברסיטת טוקיו לאמנויות, Tokyo Fuji Art Museum, מוזיאון ויקטוריה ואלברט, המוזיאון הלאומי לאמנות קטלוניה, Burrell Collection, Legion of Honor, הגלריה הלאומית לאמנות מודרנית (רומא)
 
עידן הברונזה (בצרפתית: L'Âge d'airain) הוא פסל ברונזה מעשה ידי הפסל הצרפתי אוגוסט רודן משנת 1876. הפסל מתאר גבר עירום, בגודל טבעי (גובהו 182.9 ס"מ).
רודן יצר מספר עותקים של פסל זה.
היסטוריה

הפסל הוצג לראשונה בתערוכה (סלון) בפריז שבצרפת בשנת 1877, ועורר שערורייה ציבורית בשל הריאליזם העז שלו. מבקריו של רודן טענו כי רודן לא פיסל למעשה את הפסל, אלא יצק גבס על גופו של דוגמן, ולאחר התייבשות הגבס, יצק לחלל שנוצר ברונזה, ולכן אין מדובר בפסל אלא ביציקה. רודן התנגד לטענות אלה בנחרצות והביא אמנים רבים שתמכו בכך שמדובר ביצירה פיסולית. התהודה הציבורית של הוויכוח הפכה את הפסל לפופולרי ביותר ורבים באו לראותו.
מיקום הפסל

ההעתקים של הפסל נמצאים במוזיאונים רבים ברחבי העולם:
| מוזיאון | עיר | מדינה |
| --- | --- | --- |
| הגלריה הלאומית הישנה | ברלין | גרמניה |
| מוזיאון צ'יאדו | ליסבון | פורטוגל |
| מוזיאון קליבלנד לאמנות | קליבלנד, אוהיו | ארצות הברית |
| מוזיאון קולומבוס לאמנות | קולומבוס, אוהיו | ארצות הברית |
| מוזיאון הונולולו לאמנות | הונולולו, הוואי | ארצות הברית |
| גלריית לידס לאמנות | לידס | ארצות הברית |
| מוזיאון המטרופוליטן לאמנות | ניו יורק, ניו יורק | ארצות הברית |
| המכון לאמנות של מיניאפוליס | מיניאפוליס, מינסוטה | ארצות הברית |
| מוזיאון ד'אורסיי | פריז | צרפת |
| מוזיאון סומאיה | מקסיקו סיטי | מקסיקו |
| מוזיאון האמנויות היפות | בודפשט | הונגריה |
| מרכז הפיסול נאשר | דאלאס, טקסס | ארצות הברית |
| הגלריה הלאומית של קנדה | אוטווה, אונטריו | קנדה |
| מוזיאון ניו אורלינז לאמנות | ניו אורלינז, לואיזיאנה | ארצות הברית |
| מוזיאון אוניברסיטת פרינסטון לאמנות | פרינסטון, ניו ג'רזי | ארצות הברית |
| מוזיאון רודן | פילדלפיה, פנסילבניה | ארצות הברית |
| מוזיאון ויקטוריה ואלברט | לונדון | אנגליה |
| המוזיאון הלאומי לאמנות של קטלוניה | ברצלונה | קטלוניה |
הערות שוליים

↑  עידן הברונזה באתר מוזיאון ויקטוריה ואלברט
| אוגוסט רודן |
| --- | --- | --- |
| יצירותיו | שערי הגיהנום • האדם החושב  • שועי העיר קאלה • הנשיקה • אוגולינו וילדיו  • עידן הברונזה |  |
| ראו גם | מוזיאון רודן |  |
| --- | --- |
בקרת זהויות :  Joconde: 000SC013710
פארק אירופה

| --- | --- |

 מיקום:  רוּסט, באדן-וירטמברג גרמניה
 תאריך פתיחה:  12 ביולי 1975
 שטח הפארק:  950,000 מ"ר
 מתקנים:  72
 מפעיל:  EUROPA – PARK Freizeit- und Familienpark Mack KG
 קואורדינטות:  48°16′06″N 7°43′15″E﻿ / ﻿48.26833°N 7.72083°E﻿ / 48.26833; 7.72083
 אתר הפארק
  (למפת באדן-וירטמברג מוגדלת) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןפארק אירופה(למפת באדן-וירטמברג רגילה) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןפארק אירופה
פארק אירופה (בגרמנית: Europa-Park, "אוירופה-פארק") הוא פארק השעשועים הגדול ביותר בגרמניה, והשני בגודלו באירופה. הוא ממוקם ביישוב רוּסט (אנ') במדינה הפדרלית באדן-וירטמברג בדרום-מערב גרמניה, בסמוך לעיר פרייבורג.
הפארק מסוגל להכיל כ-60,000 מבקרים ביום. בשנת 2017 ביקרו בפארק כ-5.7 מיליון מבקרים; מספר המבקרים בפארק הוא השני בגודלו באירופה, אחרי דיסנילנד פריז.
בפארק נמצאים 13 רכבות הרים, העתיקה מביניהן היא "Alpenexpress Enzian" (אנ') והחדשה מביניהן היא "Ba-a-a Express".
ב-28 בנובמבר 2019 נפתח פארק מים מקורה בשם "Rulantica" בצמוד לפארק שכולל 25 אטרקציות מים הכוללות 17 מגלשות מים.
אטרקציות

בפארק מעל ל-100 אטרקציות ומתקנים שונים ומגוונים, ובהם כ-13 רכבות הרים שונות.
כל אזור בפארק קרוי על שם מדינה אירופית אחרת (כמו: צרפת, ספרד, איסלנד, פורטוגל, גרמניה ואיטליה), מעוצב בהתאם, וקיימות בו מסעדות שמגישות אוכל מאותו מטבח מקומי. לדוגמה: ב"ספרד" יש אורוות ובהן סוסים אמיתיים ומסעדות שמגישות צ'ורוס, וב"איטליה" יש פיצריות.
בנוסף, בפארק יש 3 עולמות: עולם הילדים, עולם האגדות ועולם ההרפתקאות.
בפארק שלל רכבות הרים, מתקני ילדים, שיט בסירות, מסעדות, הופעות, תערוכות, מלונות, סרטים, אנימטרוניקים ועוד.
רכבות הרים

| שם | תמונה | השנה שבה נפתחה | מיקום | הערות |
| --- | --- | --- | --- | --- |
| Alpenexpress Enzian |  | 1984 | אוסטריה | ניתן לנסוע ברכבת עם משקפי מציאות מדומה |
| Swiss Bob Run |  | 1985 | שווייץ |  |
| אירו-מיר |  | 1997 | רוסיה | קרויה על שם תחנת החלל מיר, משחזרת את חוויית הנסיעה בחלל |
| Matterhorn Blitz |  | 1999 | שווייץ |  |
| Water Rollercoaster Poseidon |  | 2000 | יוון |  |
| Silver Star |  | 2002 | צרפת |  |
| אטלנטיקה סופרספלאש |  | 2005 | פורטוגל |  |
| Pegasus - The YoungStar Coaster |  | 2006 | יוון |  |
| Blue Fire |  | 2009 | איסלנד |  |
| Wodan Timbur Coaster |  | 2012 | איסלנד |  |
| ARTHUR |  | 2014 | ממלכת המינימונים | זוכה פרס הכוכב האירופי לרכבת הרים משפחתית |
| Ba-a-a Express |  | 2016 | אירלנד |  |
| Eurosat - CanCan Coaster |  | פתיחה מקורית: 1989 פתיחה מחודשת: 2018 | צרפת | ניתן לנסוע ברכבת עם משקפי מציאות מדומה בתמורה ל-6 אירו. |
תחבורה

פארק אירופה מצויד בשלושה סוגי רכבות המסיירות בפארק:
EP-Express - הרכבת המהירה ביותר. בעלת שלוש תחנות: בגרמניה, ביוון ובספרד.
Monorail - רכבת חד-פסית שממנה ניתן להשקיף על הפארק. בעלת ארבע תחנות: באנגליה באיסלנד בלוקסמבורג ובספרד.
Panorama - רכבת שעשועים "רגילה" בעלת ארבע תחנות: באנגליה, בגרמניה, ברוסיה ובספרד.
השרפה בפארק

ב-26 בנובמבר 2018 פרצה שרפה באזור אחזקה שהתפשטה במהירות אל עבר המתקן "The Pirates of Batavia". תחילה, הפארק נשאר פתוח פרט לאזורי השרפה, אולם ככל שהתפשטו הלהבות, הפארק כולו פונה ללא נפגעים, פרט לשבעה לוחמי אש שנפצעו באורח קל כתוצאה משאיפת עשן.
הערות שוליים

1 2  "Europa-Park evacuated after huge fire engulfs Europe's 2nd busiest theme park". Travel News | eTurboNews (באנגלית אמריקאית). 26 במאי 2018. נבדק ב-18 באוקטובר 2019. {{cite web}}:  (עזרה)
↑  "Fire rips through Germany's largest amusement park as 25,000 people are evacuated". The Independent (באנגלית בריטית). נבדק ב-18 באוקטובר 2019. {{cite news}}:  (עזרה)
| --- | --- |
בקרת זהויות :  NLI: 987007407406505171  BnF: cb16693481j (data)  GND: 5172195-8  LCCN: sh2017003870  VIAF: 304268649   WorldCat (עם VIAF): 304268649 
ערך זה הוא קצרמרבנושא גרמניה. אתם מוזמנים לתרום לוויקיפדיה ו.
פודלסיה

פּוֹדְלַסְיָה (בפולנית: podlaskie) היא אחת משש-עשרה הווייוודות של פולין, היא שוכנת בצפון-מזרח המדינה, וגובלת בצפון במובלעת הרוסית קלינינגרד ובליטא, במזרח בבלארוס, בדרום בווייוודה פרובינציית לובלין, ובמערב בווייוודות מזוביה ובוורמיה-מזוריה.
בירתה של פודלסיה והעיר הגדולה ביותר בה היא העיר ביאליסטוק, השוכנת במרכזה. ערים גדולות נוספות הן סובאלק ולומז'ה.
מקור השם

הוויוודה פודלסיה נושאת את שמו של האזור ההיסטורי עליו היא יושבת, אזור פודלסיה. הדעה הרווחת באשר למקור השם היא שבשפה הפולנית מכונה האזור Podlasie, צירוף של שתי מילים: pod, שמשמעה "מתחת", ו-les, שמשמעה "יער". בתרגום חופשי אפשר לתרגם את שם האזור לעברית כ"אזור הנשלט על ידי היער". מכל מקום, שמו של האזור מעיד על כך שבעבר ליערות הייתה אחיזה נרחבת בפודלסיה.
גאוגרפיה

למרות המישוריות היחסית של פודלסיה, האזור הררי במעט בהשוואה לשפלת מזוביה שממערב לו. פודלסיה כוללת בעיקר גבעות כאשר הגובה הממוצע של הוויוודה הוא כ-220 מטרים מעל גובה פני הים. בעוד בעבר היה האזור מיוער במיוחד, כיום יערות מכסים בעיקר את הקצה המזרחי שלו, סביב אזורי הגבול עם בלארוס. שאר השטח כולל בדרך כלל שדות חקלאיים רחבי ידיים. בקצה המזרחי של פודלסיה נמצא המקור של נהר הנרב. הנהר מרכז את מימי האזור, והוא מוזן ביובלים רבים. במרכז הוויוודה הוא יוצר עמק רחב ומתון אשר נמשך לאורכו של הנהר. הנרב זורם לכיוון מזרח, ובשטחי מזוביה הוא מלכד על עם נהר הבוג המערבי ולבסוף נשפך על נהר הוויסלה.
הטמפרטורה השנתית הממוצעת בביאליסטוק, בירת הוויווידה, היא 7.3 מעלות צלזיוס. החודש הקר ביותר הוא ינואר (עם טמפרטורה ממוצעת של -3.1 מעלות צלזיוס), והחודש החם ביותר הוא יולי (עם טמפרטורה ממוצעת של 18.0 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 576.6 מ"מ.
בפודלסיה המערבית יש ארבעה פארקים לאומיים (Park Narodowy), שבעה פארקי נוף (Park krajobrazowe) ו-93 שמורות טבע (Rezerwat przyrody).
היסטוריה

| לוח תקופות היסטוריות של פודלסיה | לוח תקופות היסטוריות של פודלסיה | לוח תקופות היסטוריות של פודלסיה |  |
| --- | --- | --- | --- |
| עד 1255 | שבטים סלאבים וגרמאנים | שבטים סלאבים וגרמאנים |  |
| 1255-1466 |  | מדינת המסדר הטווטוני |  |
| 1466-1655 |  | ממלכת פולין-ליטא |  |
| 1655-1658 |  | ממלכת שוודיה |  |
| 1658-1795 |  | ממלכת פולין-ליטא |  |
| 1795-1807 |  | ממלכת פרוסיה |  |
| 1807-1815 |  | דוכסות ורשה |  |
| 1815-1867 |  | פולין הקונגרסאית |  |
| 1867-1916 |  | האימפריה הרוסית |  |
| 1916-1918 |  | הממלכה הפולנית השלישית |  |
| 1918-1939 |  | הרפובליקה הפולנית השנייה |  |
| 1939-1945 |  | גרמניה הנאצית |  |
| 1945-1989 |  | הרפובליקה העממית הפולנית |  |
| החל מ-1989 |  | הרפובליקה הפולנית השלישית |  |
מתייחס לישות הדומיננטית השלטת באזור בתקופה הנתונה.  בדרך כלל השליטה באזור נחלקה על ידי מספר ישויות מדיניות שונות.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ערים, יישובים ומחוזות > ערים

בפודלסיה ישנן 40 ערים ועיירות.
| הערים הגדולות בפודלסיה>  | הערים הגדולות בפודלסיה> תמונה | הערים הגדולות בפודלסיה> סמל | הערים הגדולות בפודלסיה> שם | הערים הגדולות בפודלסיה> אוכלוסייה (2014) | הערים הגדולות בפודלסיה> מחוז |
| --- | --- | --- | --- | --- | --- |
| 1 |  |  | ביאליסטוק   Białystok | 295,401 | עצמאי |
| 2 |  |  | סובאלק   Suwałki | 69,239 | עצמאי |
| 3 |  |  | לומז'ה   Łomża | 62,716 | עצמאי |
| 4 |  |  | אוגוסטוב   Augustów | 30,616 | מחוז אוגוסטוב |
| 5 |  |  | ביילסק פודלסקי   Bielsk Podlaski | 26,275 | מחוז ביילסק |
| 6 |  |  | זמברוב   Zambrów | 22,381 | מחוז זמברוב |
| 7 |  |  | גרייבו   Grajewo | 22,176 | מחוז גרייבו |
| 8 |  |  | היינווקה   Hajnówka | 21,472 | מחוז היינווקה |
ערים, יישובים ומחוזות > מחוזות

בפודלסיה ישנם 17 מחוזות, מתוכם שלוש ערים מחוזיות.
| מחוזות פודלסיה |
| --- | --- | --- | --- | --- | --- |

| סמל | שם | אוכלוסייה (2014) | שטח (בקמ"ר) | גמינות | בירה |
ערים מחוזיות
|  | ביאליסטוק   Białystok | 295,401 | 102 |  |  |
|  | סובאלק   Suwałki | 69,239 | 65 |  |  |
|  | לומז'ה   Łomża | 62,716 | 33 |  |  |
מחוזות רגילים
|  | מחוז ביאליסטוק   powiat białostocki | 145,176 | 2,985 | 15 | ביאליסטוק |
|  | מחוז סוקולקה   powiat sokólski | 70,262 | 2,054 | 10 | סוקולקה |
|  | מחוז אוגוסטוב   powiat augustowski | 59,538 | 1,658 | 7 | אוגוסטוב |
|  | מחוז ויסוקה מזובייצק   powiat wysokomazowiecki | 58,631 | 1,288 | 10 | ויסוקה מזובייצק |
|  | מחוז ביילסק   powiat bielski | 57,399 | 1,385 | 8 | ביילסק פודלסקי |
|  | מחוז לומז'ה   powiat łomżyński | 51,772 | 1,354 | 9 | לומז'ה |
|  | מחוז גרייבו   powiat grajewski | 48,793 | 967 | 6 | גרייבו |
|  | מחוז סמיאטיץ'   powiat siemiatycki | 46,714 | 1,460 | 9 | סמיאטיץ' |
|  | מחוז היינווקה   powiat hajnowski | 45,168 | 1,624 | 9 | היינווקה |
|  | מחוז זמברוב   powiat zambrowski | 44,526 | 733 | 5 | זמברוב |
|  | מחוז מונקי   powiat moniecki | 41,892 | 1,382 | 7 | מונקי |
|  | מחוז קולנה   powiat kolneński | 39,407 | 940 | 6 | קולנה |
|  | מחוז סובאלק   powiat suwalski | 35,901 | 1,307 | 9 | סובאלק |
| אין | מחוז סייני   powiat sejneński | 20,813 | 856 | 5 | סייני |
הערות שוליים

↑  Dane Klimatyczne
↑  Baza Demografia: Stan ludności 2014, Ludność stan w dniu 30 VI, Ludność według płci i miast, podlaskie
↑  Baza Demografia: Stan ludności 2014, Ludność stan w dniu 30 VI, Ludność według płci, wieku, województw i powiatów, podlaskie
| --- | --- |
בקרת זהויות :  NLI: 987007489317605171  BnF: cb15553222b (data)  GND: 4596756-8  LCCN: n2001105279  MusicBrainz: 15d8fc75-c719-4f6d-8818-a95a49304e77  NKC: ge116688  SUDOC: 079856950  VIAF: 139746087   WorldCat (עם VIAF): 139746087
פלוטואיד

דיאגרמת אוילר לסיווג גרמי השמיים במערכת השמש, על שם לאונרד אוילר
פְּלוּטוֹאִיד (באנגלית: Plutoid) הוא תת-קטגוריה של כוכב לכת ננסי וגוף טרנס-נפטוני ("Trans Neptunian Object") במערכת השמש. כינוי נוסף לפלוטואיד הוא גמד קרח, תת-קטגוריה שמאפייניה דומים. זהו סוג של גרמי שמים במערכת השמש כפי שהוחלט על ידי האיגוד האסטרונומי הבינלאומי (ה-IAU) ב-11 ביוני 2008. 
ההגדרה הרשמית של האיגוד האסטרונומי מגדירה "פלוטואיד" כך:
גרם שמים הנמצא במסלול סביב השמש אשר חצי הציר הגדול שלו עולה על מסלולו של נפטון
בעל מסה מספקת לכך שהכבידה העצמית שלו תתגבר על כוחות הגוף הצפיד שבו ותגרום לגרם לקבל שיווי משקל הידרוסטטי - כלומר, שצורתו תהא "כמעט כדורית"
לא "פינה את סביבותיו", כלומר, שבמסלולו סביב השמש נשארו גופים זרים לאחר היווצרותו.
ירחים של פלוטואידים אינם פלוטואידים.
בהמשך להגדרה זו, ניתן להגדיר פלוטואיד כחיתוך של קבוצת כוכבי הלכת הננסיים עם קבוצת הגופים הטרנס נפטוניים. נכון ל-2008, פלוטו, אריס, האומיה ומאקה-מאקה מוגדרים רשמית כפלוטואידים. כארון כירח של פלוטו אינו פלוטואיד.
מקור המונח

ב-24 באוגוסט 2006 החליט האיגוד האסטרונומי הבינלאומי (ה-IAU) לסווג מחדש את פלוטו ככוכב לכת ננסי תוך הגדרה כי כוכב לכת בהגדרה צריך "לפנות את סביבתו במסלולו". האספה הכללית של האיגוד החליטה לסווג מחדש את פלוטו כקטגוריה חדשה של גוף טרנס-נפטוני. במהלך הדיונים על ההגדרה הוצע לסווג את פלוטו וכוכבי לכת הדומים לו כ"פלוטון", ולהגדיר "פלוטונים" ככוכבי לכת אשר זמן המחזור של מסלולם סביב השמש נמשך יותר מ-200 שנים יוליאניות, ושמסלולם אליפטי יותר ובעל אינקלינציה גבוהה יותר מאשר כוכבי לכת "מסורתיים". הצעה נגדית הייתה לא להגדיר את פלוטו ככוכב לכת ולסווגו כגוף טרנס נפטוני. לבסוף הוחלט להגדיר את פלוטו וגורמי שמיים הדומים לו ככוכבי לכת ננסיים אשר "דומים לפלוטו" מבחינת מאפייני המסלול הבאים: אינקלינציה, אקסצנטריות וזמן מחזור. כמו כן הוחלט כי ההגדרה הרשמית והשם יוגדרו במועד מאוחר יותר.
באותו זמן הוחלט כי אריס יוגדר גם כן כאותו סוג של כוכב לכת ננסי.
לאחר האספה הכללית של ה-IAU השם "פלוטואיד" הוצע על ידי הוועדה לשמות גרמי שמיים קטנים והתקבל רשמית ב-11 ביוני 2008. יחד עם ההכרזה על תת-הקטגוריה הזו של כוכבי הלכת הננסיים הוגדר מאקה-מאקה כפלוטואיד. יחד עם ההחלטה שהוכרזה, ניתנה הגדרה מפושטת מאוד: כל כוכבי הלכת הננסיים שהם גופים טרנס-נפטונים הם פלוטואידים.
פלוטואידים רשמיים

נכון ל-2008 פלוטו, אריס, האומיה ומאקה-מאקה מוגדרים רשמית ככוכב לכת ננסי מסוג כפלוטואידים.
| שם | פלוטו | אריס | מאקה-מאקה | האומיה |
| --- | --- | --- | --- | --- |
| מספר סידורי  | 134340 | 136199 | 136472 | 136108 |
| בהירות מוחלטת  | 0.7- | 0.01 ± 1.12- | 0.48- | 0.17+ |
| אלבדו | 0.49 -0.66 | 0.86 ± 0.07 | 0.8 ± 0.2 | 0.1 ± 0.7 |
| קוטר (בק"מ)  | 2390 | 300 ± 2400 | 1900 - 1300 | ~1960×1518×996 |
|  מסה (בק"ג)  | ‎1.305×1022‎ | ‎0.02 ± 1.66×1022‎ (הערכה) | ‎4×1021‎ | ‎(4.2 ± 0.1)×1021‎ |
|  מסה (בהשוואה למסת כדור הארץ)  | 0.0022 | 0.00278 | 0.0007 | 0.0007 |
|  צפיפות ממוצעת (גרם / סמ"ק) | 2.03 |  ? | 2~ | 2.6 – 3.3 |
|   תאוצת הכובד בקו המשווה  (מטר / שנייה²) | 0.58 | 0.8~ | 0.5~ | 0.44~ |
| זמן סיבוב עצמי (ביממה כוכבית)  | 6.37818 - (סיבוב הפוך) | 0.3 < |  ? | 0.163 (14) |
פירמידה (יישוב)

| --- | --- |

מראה היישוב. בחזית: פסל לנין
 מדינה:  נורווגיה נורווגיה
 מחוז:  סבאלברד
 תאריך ייסוד:  1910
 שטח:  2 קמ"ר
 גובה:  37 מטרים
 אוכלוסייה:  ‏
  ‑ בכפר:  6 (2016)
 קואורדינטות:  78°41′0″N 16°24′0″E﻿ / ﻿78.68333°N 16.40000°E﻿ / 78.68333; 16.40000
 אזור זמן:  UTC +1
  מפת מיקום  מפה מפורטת   (למפת סבאלברד מוגדלת) לונגיירבין סבאגרובה נו אלסון ביירנייה בארנצבורג סמרנבורג שפיצברגן נורדאוסטלנדט אדגייה אוקיינוס הקרח הצפוני פירמידה(למפת סבאלברד רגילה) לונגיירבין סבאגרובה נו אלסון ביירנייה בארנצבורג סמרנבורג שפיצברגן נורדאוסטלנדט אדגייה אוקיינוס הקרח הצפוני פירמידה  he tabBackground:;tabBorder:#aaa;defaultTab:0;
פירמידה (ברוסית: Пирамида; בנורווגית: Pyramiden) הוא יישוב כורי פחם באי שפיצברגן שבאיי סבאלברד שבנורווגיה. היישוב הוקם ב-1910 על ידי שוודיה ונמכר לברית המועצות ב-1927. היישוב נטוש מאז 1998 והתשתיות שלו עדיין תקינות ברובן.